MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 24117/21.04.2021

**RAPORT DE SPECIALITATE**

la proiectul de hotărâre pentru modificarea și completarea Art.1 a HCL nr. 54/2021 privind propunerea de schimbare temporară a destinației unor imobile în care funcționează centrele de vaccinare împotriva COVID-19 pe raza municipiului Satu Mare

Prin Hotărârea Comitetului Județean pentru Situații de Urgență nr. 17/16.04.2021, s-au aprobat centrele de vaccinare împotriva COVID-19 pe raza județului Satu Mare, fiind necesar să se modifice Art. 1 al HCL nr.54/2021, astfel încât centrele propuse de Comitetul Județean pentru Situații de Urgență să fie în concordanță cu cele aprobate prin hotărârea consiliului local, respectiv în locul Școlii Băcescu Petőfi, se va include ca centru de vaccinare Colegiul Tehnic Traian Vuia.

Așadar, în municipiul Satu Mare centrele de vaccinare sunt înființate în sălile de sport ale următoarelor unități de învățământ:

-Liceul Teologic Ortodox Nicolae Steinhardt situat în Satu Mare, str. George Călinescu nr. 51;

- Colegiul Tehnic Traian Vuia, situat în Satu Mare, B-dul Cloșca nr.72/A;

- Școala Gimnazială Avram Iancu, situată în Satu Mare, B-dul Muncii nr.19;

- Școala Gimnazială Lucian Blaga, situată în Satu Mare, str. Ion Vidu nr. 51-53;

-Școala Gimnazială Dr. Vasile Lucaciu, situată în Satu Mare, str. Rodnei nr.64;

Conform art 112 alin (6) din Legea nr. 1/2011 a educației naționale, cu modificările și completările ulterioare, schimbarea destinaţiei bazei materiale a instituţiilor şi unităţilor de învăţământ preuniversitar de stat se poate face de către autorităţile administraţiei publice locale numai cu avizul conform al ministrului educației şi cercetării iar conform art.3ˆ1 din procedura de elaborare a avizului de schimbare a destinației, aprobată prin Ordinul MENCS nr. 5819/2016, cu modificările și completările ulterioare, ministrul educației poate emite avizul conform pentru schimbarea destinației, exclusiv pentru organizarea și funcționarea centrelor de vaccinare.

Luând în considerare cele prezentate cât și faptul că unul din documentele care trebuie să însoțească solicitarea avizului conform de schimbare a destinației este hotărârea consiliului local prin care se propune schimbarea destinației, în temeiul dispozițiilor art.139 alin.(1) și art.196 alin.(1) lit.a din OUG nr. 57/2019 privind Codul Administrativ, înaintăm Consiliului Local al municipiului Satu Mare prezentul proiect de hotărâre cu propunere de aprobare.

Şef Serviciu

Faur Mihaela

Corina Seres/ 2 ex.